Live Together, Die Alone

***Live Together, Die Alone*** () ir divdaļīga ASV televīzijas seriāla "Pazudušie" sērija un otrās sezonas fināls, kas sastāv no divdesmit trešās un divdesmit ceturtās sērijas. Sērijas režisors ir Džeks Benders, bet scenāristi ir Deimons Lindelofs un Karltons Kjūzs. Sērija pirmo reizi pārraidīta 2006. gada 24. maijā.

Sērijā turpinās notikumu attīstība no iepriekšējās epizodes: Dezmonds, nespējot pamest salu ar jahtu, atgriežas pie izdzīvojušajiem. Maikls vada Džeka grupu uzbrukumā pret "Citiem", taču patiesībā ievilina viņus slazdā. Tikmēr Saīds nolemj izmantot jahtu, lai atbalstītu grupu no okeāna puses. Loks nolemj pārbaudīt, kas notiek, ja viņš nenospiež pogu bunkurā un lūdz Dezmonda palīdzību. Paralēli atklājas arī Dezmonda pagātne un tas, kā viņš nonāca uz salas.

## Sižets

### 1. daļa

#### Uz salas
Pamanījuši jahtu atklātā jūrā, izdzīvojušie sapulcējas pie krasta. Saīds, Sojers un Džeks ielec ūdenī un peld jahtas virzienā. Uzkāpjot uz jahtas klāja, viņi dzird šāvienus no kajītes, taču, ieskatoties iekšā, atrod tur tikai iereibušu Dezmondu. Vēlāk tajā pašā vakarā Džeks jautā Dezmondam, kāpēc viņš nestāstīja par jahtu, bet Dezmonds tikai atbild, ka jau vairāk nekā divas nedēļas mēģinājis ar to aizbraukt, bet vienmēr atgriezies uz salas. Pērc tam Saīds piedāvā Džekam izmantot jahtu kā rezerves ceļu uz "Citu" nometni, lai atbalstītu Džeku no okeāna puses. Bunkurā Loks mēģina pārliecināt Eko nenospied pogu, apgalvojot, ka tas viss ir tikai eksperiments, taču Eko viņu ar spēku izmet ārā. Nākamajā rītā Dezmonds, paņēmis alkoholu, pamet jahtu, atstājot to Saīda rīcībā. Tajā pašā laikā Džeks, Hugo, Sojers, Keita un Maikls dodas pārgājienā pie "Citiem".

Saīds lūdz Džina palīdzību jahtas vadīšanā, izmantojot Sun kā tulku. Tikmēr džungļos Džeka vadīto grupu izbiedē putns, un atklājas, ka Džeks Maiklam devis nepielādētu ieroci. Tomēr Džeks to uztver viegli un pielādē pistoli pats. Džungļos Čārlijs atrod sērojošu Loku un aicina viņu parunāt Dezmondam. Tajā pašā laikā Saīds, Džins un Sun dodas uz jahtu ar piepūšamo laivu, lai sāktu savu ceļu gar krastu. Iestājoties naktij, Loks aprunājas ar Dezmondu, pastāstot par filmu stacijas "Pērle" darbiniekiem, kurā teikts, ka stacija "Gulbis" ir tikai eksperiments un pogas nospiešana neko neietekmē. Nākamajā rītā Saīds, Džins un Sun kuģo gar salas krastu, kad viņi pamana milzīgu pēdu no kādas statujas ar tikai četrām pirkstiem. Tajā pašā laikā bunkurā Eko novērš uzmanību, kad pēkšņi pazūd elektrība. Viņam aizejot izmeklēt, Loks un Dezmonds ieiet datortelpā un Dezmonds izveido īssavienojumu, noslēdzot visas tērauda durvis. Tādējādi viņi neļauj Eko atgriezties un aptur viņa mēģinājumus nospiest pogu.

Eko izbēg no bunkura un steidzas pie Čārlija, lūdzot viņa palīdzību tērauda durvju uzspridzināšanā ar dinamītu. Tikmēr Džeka grupa džungļos pamana vairākus "Citus" un atklāj uguni, kā rezultātā Sojers nošauj vienu no viņiem. Pēc sadursmes Džeks piespiež Maiklu pie koka un beidzot saskaras ar patiesību. Maikls salūst un atzīstas ka viņš nogalinājis Anu Lusiju un Libiju, un atbrīvoja "Henriju", lai atgūtu Voltu. Grupas locekļi ir šokēti, taču Džeks saglabā mieru, paņem Maikla ieroci un paziņo, ka ekspedīcija turpinās. Tikmēr Saīds, Džins un Sun ar jahtu sasniedz vietu, kur, pēc Maikla stāstītā, būtu jāatrodas "Citu" nometnei.

#### Dezmonda atmiņas
Dezmonds tiek atbrīvots no militārā cietuma un atvaļināts no Karaliskā Skotijas pulka. Atstājot cietumu, viņš iekāpj limuzīnā, kurā viņu sagaida Čārlzs Vidmors — viņa mīļotās Penelopes tēvs. Čārlzs atklāj, ka Penelope nekad nav saņēmusi Dezmonda vēstules no cietuma, jo viņš tās pārtvēris. Viņš piebilst, ka Penelope ir turpinājusi savu dzīvi un drīz apprecēsies ar citu, tāpēc Dezmondam vairs nav vietas viņas dzīvē. Čārlzs piedāvā Dezmondam ievērojamu naudas summu apmaiņā pret solījumu nekad vairs nekontaktēties ar Penelopi.

2001. gadā Dezmonds kafejnīcā satiek sievieti vārdā Libija. Viņš pastāsta, ka vēlas piedalīties Vidmora sponsorētajās jahtu sacensībai apkārt pasaulei, cerot tādējādi atgūt Penelopes mīlestību. Tomēr Dezmondam nav jahtas, tāpēc Libija piedāvā viņam izmantot sava mirušā vīra jahtu, ar kuru viņam tā arī nekad nav izdevies iziet jūrā. Dezmonds sākumā pretojas, bet galu galā piekrīt viņas piedāvājumam. Kādu vakaru, gatavojoties skrējienam stadionā, kur ierodas arī Džeks, kuru viņš vēlāk satiks. Pēkšņi Dezmonda pārsteidz Penelopes parādīšanās, kurai izdevies viņu atrast, tēvam to nezinot. Penelope lūdz Dezmondu atgriezties pie viņas, bet viņš uzstāj, ka vispirms viņam jāpierāda sevi, uzvarot sacensībā, lai atgūtu godu.

Sacensību laikā Desmonds ar jahtu iekļūst vētrā, sit galvu pret slīdragu un zaudē samaņu. Viņš pamostas noslēpumainā bunkurā, kur viņu sagaida vīrietis vārdā Kelvins, tērpies aizsargtērpā. Vīrietis uzdod Dezmondam dīvainu jautājumu: "Ko viens sniegavīrs teica otram?" Kad Dezmonds nesaprot, Kelvins kļūst dusmīgs. Vēlāk viņš paskaidro, ka viņi "glābj pasauli" un parāda apmācību filmu, pieminot bijušo partneri Razdinski, kurš it kā izgriezis dažas filmas daļas. Kelvins iedod Dezmondam šļirces pistoli un liek sev injicēt vakcīnu, kamēr pats Kelvins iznāks virspusē savā aizsargtērpā.

### 2. daļa

#### Uz salas
Čārlijs aizved Eko uz slēpni, kur tiek glabāts dinamīts, un abi atgriežas bunkurā. Eko paziņo par nodomu uzspridzināt tērauda durvis, taču Dezmonds mierina Loku, sakot, ka durvis ir sprādziendrošas un spridzināšana neko nedos. Sprādziens tiešām nespēj durvis atvērt, un Eko zaudē samaņu. Dezmonds vēlas atvērt durvis, lai pārliecinātos, vai Eko un Čārlijs ir dzīvs, bet Loks to aizliedz. Viņš paskaidro, ka uzskatīja savu nokļūšanu uz salas par likteni, taču tagad ir sapratis, ka viss bijis tikai viņa maldas. Tikmēr Saīds izkāpj blakus "Citu" nometnei, bet atklāj, ka ciemats ir pamests un aiz klints sienā esošajām durvīm atrodas vienīgi akmens. Tajā pašā laikā Džeka grupa pamana pneimatisko cauruli, kas izvirzīta no zemes, un tai blakus — kapsulu kalnu, piepildītu ar piezīmju burtnīcām no stacijas "Pērle". Sojers tālumā ierauga dūmus — tas ir Saīda signāls. Džeks uzreiz saprot, ka Maikls viņus vedis nepareizā virzienā. Tomēr pēkšņi no krūmiem atskan čaukstoņa, un viens pēc otra Džeka grupa, izņemot Maiklu, tiek sašauti ar trankvilizatoru šautriņām.

Tikmēr Dezmonds un Loks strīdas par to, kura stacija — "Pērle" vai "Gulbis" — patiesībā bija psiholoģiska eksperimenta objekts. Dezmonds nolemj pārskatīt izdrukas, kuras Eko paņēma no stacijas "Pērle". Tajās viņš pamana, ka atzīmēts pogas nospiešanas laiks un datumi, bet 2004. gada 22. septembris — diena, kad avarēja reiss 815 — iezīmēts ar ierakstu "Sistēmas kļūda". Tikmēr Džeka grupa, piesieta un sagūstīta, tiek aizvesta uz piestātni, kur pietauvojas neliela motorlaiva, no kura izkāpj "Henrijs". Bunkurā Čārlijs cenšas atdzīvināt Eko, kamēr Dezmonds izskaidro Lokam, ka 22. septembrī viņš nepaspēja laikus ievadīt skaitļus un nospiest pogu, kā rezultātā elektromagnētiskā enerģija zem bunkura, iespējams, izraisīja lidmašīnas avāriju. Tomēr Loks paliek pie sava un, neskatoties uz brīdinājumiem, salauž datoru, kad līdz taimera beigām palika tikai trīs minūtes. Dezmonds panikā atver datortelpas durvis un sāk meklēt kādu konkrētu grāmatu. Galu galā viņš atrod avārijas atslēgu un iekāpj ventilācijas šahtā zem datortelpas, sakot Lokam, ka tā ir vienīgā izeja.

Taimerim sasniedzot nulli, laika skaitļu vietā atkal parādās melni un sarkani hieroglifi. Bunkurs sāk drebēt, un visi metāla priekšmeti tiek pievilkti pie sienas kā pie magnēta. Eko atgrūž Čārliju, pavēlot viņam bēgt, un dodas meklēt Loku. Kad viņš viņu atrod, taimeris implodē. Loks, satraukts, atzīstas Eko, ka viņš kļūdījās. Zem telpas Dezmonds, atceroties Penelopi, ievieto avārijas atslēgu speciālā mehānismā un to pagriež. Tajā pašā laikā gan pludmalē, gan piestātnē cilvēki sadzird augstas frekvences skaņu, un salu uzliesmo spēcīga, balta gaisma. Pludmalē Bernards pamana no debesīm krītošu priekšmetu un paspēj atbīdīt Klēru. Kad objekts nokrīt, izrādās, ka tā ir stacijas "Gulbis" lūka. Pludmali apber dažādi priekšmeti no bunkura, kurus izdzīvojušie sāk vākt. Tajā brīdī Čārlijs atgriežas nometnē, taču nespēj neko konkrētu izskaidrot par notikušo. Piestātnē "Henrijs" piepilda savu solījumu — viņš atdod Maiklam Voltu un dod viņiem motorlaivu, liekot stingri turēties pie noteikta kursa. Pēc tam viņi dodas ceļā. Tikmēr Klūjas kundze atbrīvo Hugo un pavēl viņam atgriezties pie savējiem ar ziņu, ka viņiem jāizvairās no "Citu" teritorijas.

Kaut kur Antarktikā, divi pētnieki savā stacijā pamana datora monitorā uzrakstu: "Atrasta elektromagnētiska anomālija". Viens no viņiem nekavējoties ziņo pa telefonu kādai sievietei, sakot: "Mēs viņu atradām". Izrādās, šī sieviete ir Penelope.

#### Dezmonda atmiņas
Dezmonds pārbauda tērauda durvis, kamēr Kelvins uz vienas no tām zīmē attēlu ar neredzamu tinti. Viņš stāsta, ka zīmējumu sācis veidot Radzinskis, un pēc tam parāda izžuvušu asiņu traipu uz griestiem, paskaidrojot, ka tas ir viss, kas no Radzinska palicis — viņš izdarījis pašnāvību. Kelvins atkal neļauj Dezmondam pamest bunkuru, pieprasot, lai viņš nospiež pogu. Kādu dienu Dezmonds zem datortelpas atrod piedzērušos Kelvinu, kurš spēlējas ar avārijas atslēgu, kas domāta bunkura pašiznīcināšanai. Kelvins paskaidro, ka, nospiežot pogu, tiek kontrolēti elektromagnētiskās enerģijas izvirdumi, kas uzkrājas zem bunkura.

Tomēr kādu dienu, kad Kelvins gatavojas doties prom, Dezmonds pamana, ka viņa aizsargtērps ir saplēsts, un nolemj sekot viņam pa slepenu izeju. Ārpusē Kalvins noņem gāzmasku un aizsargtērpu, atklājot, ka ārpusē nav nekādu draudu. Sekojošajā brīdī Dezmonds redz, ka Kelvins dodas uz viņa jahtu, kas pietauvota pie akmeņainas piekrastes. Pēkšņi Kelvins pamana Dezmondu un paskaidro, ka viņš gribējis salabot jahtu un aizbraukt no salas, taču viņam bija vajadzīgs kāds, kas paliek un nospiež pogu. Saniknots Dezmonds uzbrūk Kelvinam, un cīņas laikā Inmans nokrīt, atsit galvu pret klintīm un mirst. Panikā Dezmonds paķer avārijas atslēgu un skrien atpakaļ uz bunkuru, kur taimerī jau redzami hieroglifi, no skaļruņiem skan brīdinājums "Sistēmas kļūda", un metāla priekšmeti sāk pievilkties pie sienas. Dezmonds pēdējā brīdī ievada ciparus un nospiež pogu.

Pēc Kelvina nāves Dezmonds iedzer un nolemj izlasīt savu iecienītāko grāmatu — to, kuru viņš bija saglabājis kā pēdējo grāmatu pirms nāves. Taču no grāmatas izkrīt Penelopes vēstule. To izlasījis, viņš kļūst emocionāls un satriekts. Tad viņš dzird klauvējienus pie bunkura lūkas un dodas uz kāpnēm, ieslēdzot prožektoru. Pie lūkas klauvē Loks. Priecīgais Desmonds kļūdaini notic, ka šī ir viņa iespēja aizbēgt no salas.

## Lomās

### Galvenie varoņi

* Metjū Fokss — Džek Šepards
* Evandželīna Lilī — Keita Ostena
* Horhe Garsija — Hugo "Hērlijs" Rejess
* Džošs Holovejs — Džeimss "Sojers" Fords
* Navīns Endrūss — Saīds Džara
* Daniels Dejs Kims — Džins Kvons
* Jundžina Kima — Sun Kvona

* Terijs O'Kvīns — Džons Loks
* Herolds Perino — Maikls Dosons
* Malkolms Deivids Kellijs — Volts Dosons
* Dominiks Monahans — Čārlijs Peiss
* Emīlija de Ravina — Klēra Litltone
* Adevale Akinvoje Agbadže — Eko kungs
* Sintija Vatrosa — Libija Smita

### Otrā plāna varoņi

* Henrijs Ī. Kjusiks — Dezmonds Hjūms
* Klensijs Brauns — Kelvins Inmans
* Sems Andersons — Bernards Nedlers
* Alans Deils — Čārlzs Vidmors
* Sonja Valdžere — Penelope Vidmore
* Maikls Emersons — "Henrijs Geils"
* Tanja Reimonda — Aleksa Ruso
* Maikls Bouens — Denijs Pikets

* Eiprila Greisa — Beatrise Klūja
* M. K. Geinijs — Toms Frendlijs
* Dastins Geigers — Metjū
* Tedijs Velss — Aivans
* Braiens Sato — Ričards
* Kriss Kandela — Kreigs
* Mārdžorija Marjane — Beta

## Ārējās saites